นายกฯ เคาะระฆังปล่อยขบวนรถไฟโฉมใหม่ ตอบโจทย์ไลฟ์สไตล์ยุคโซเชียล เที่ยวปฐมฤกษ์ - FINNOMENA
30 ส.ค. 2559

วันที่ 29 สิงหาคม 2559 ที่ผ่านมา พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดเดินขบวนรถไฟใหม่ และเคาะระฆังส่งสัญญาณระหว่างปล่อยขบวนรถ เที่ยวปฐมฤกษ์ กรุงเทพ-นครปฐม
ซึ่งจะเปิดให้ใช้ในเดือนตุลาคมนี้ โดยจะวิ่งบริการเส้นทางกรุงเทพฯ-เชียงใหม่ เป็นเส้นทางแรก
จำนวนรถไฟใหม่มีทั้งสิ้น 115 คัน ซื้อจากประเทศจีน วงเงิน 4,981 ล้านบาท
สำหรับรถโดยสารรุ่นใหม่นี้ จะวิ่งบริการขบวนรถด่วนพิเศษใน 4 เส้นทางด้วยกัน
กรุงเทพ-เชียงใหม่ , กรุงเทพ-อุบลราชธานี
กรุงเทพ-หนองคาย และกรุงเทพ-ชุมทางหาดใหญ่
เที่ยวเดินรถคือ ไปกลับวันละ 2 ขบวน/วัน สามารถรองรับผู้โดยสารได้ประมาณ 9 แสนคน/ปี ความเร็ววิ่งได้สูงสุด 120 กม./ชม.
ทีเด็ดคือภายในห้องโดยสารชั้น 1 ที่เต็มไปด้วยสิ่งอำนวยความสะดวกต่างๆ เช่น สัญญาณ Wifi ปุ่มเรียกพนักงานฉุกเฉิน ห้องอาบน้ำ กล้อง CCTV  ปลั๊กไฟ จอ LCD สำหรับบอกข้อมูลการเดินทาง ระยะเวลาที่ใช้ หรืออยากจะดูหนัง สั่งอาหาร ก็ได้จากจอนี้เลย
**ชมภาพเพิ่มเติมได้ที่ : http://pantip.com/topic/35540454
ที่มา : http://region4.prd.go.th/ewt_news.php?nid=80129
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: